ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’ αρ. 4437/24-9-2007 απόφασης του Γενικού Γραμματέα Περιφέρειας Στερεάς
Ελλάδας, περί κήρυξης ως αναδασωτέας έκτασης
εμβαδού 2.407 τ.μ. στη θέση «Λυσιά ή Άγ. Αθανάσιος» (Δ΄ 482) περιφέρειας Δήμου Οινοφύτων του
Ν. Βοιωτίας.
Άρση
αναδάσωσης
από
έκταση,
εμβαδού
100.088,18 τ.μ., που βρίσκεται στη θέση ’’Λειβάδια’’
περιφέρειας Δήμου Ιεράπετρας Π.Ε. Λασιθίου και
κηρύχθηκε ως δασωτέα και αναδασωτέα με την
υπ’ αρ. 67/8-3-2017 απόφαση του αναπληρωτή
Γενικού Διευθυντή Δασών και Αγροτικών Υποθέσεων Αποκεντρωμένης Διοίκησης Κρήτης (Δ΄ 13).
ΑΠΟΦΑΣΕΙΣ
Αριθμ.  47925
(1)
Τροποποίηση της υπ’ αρ. 4437/24-9-2007 απόφασης του Γενικού Γραμματέα Περιφέρειας Στερεάς
Ελλάδας, περί κήρυξης ως αναδασωτέας έκτασης
εμβαδού 2.407 τ.μ. στη θέση «Λυσιά ή Άγ. Αθανάσιος» (Δ΄ 482) περιφέρειας Δήμου Οινοφύτων
του Ν. Βοιωτίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις της παρ. 4 του άρθρου 44 του
ν. 998/1979, «Περί προστασίας των δασών και των δασικών εν γένει εκτάσεων της χώρας» (Α΄ 289), όπως αντι-
καταστάθηκε και ισχύει.
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
(Α΄ 87).
4. Τις διατάξεις του π.δ. 138/2010 «Οργανισμός της
Αποκεντρωμένης Διοίκησης Θεσσαλίας - Στερεάς Ελλάδας» (Α΄ 231), όπως ισχύει.
5. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972)» (Α΄ 184) και άλλες
διατάξεις.
6. Τις διατάξεις των άρθρων 28 και 28Α του ν. 4325/2015
«Εκδημοκρατισμός της Διοίκησης - Καταπολέμηση
Γραφειοκρατίας και Ηλεκτρονική Διακυβέρνηση κ.λπ.»
(Α΄ 47), όπως ισχύουν σήμερα.
7. Την υπ’ αρ. 92801/31-12-2020 απόφαση του Υφυπουργού Εσωτερικών «Αυτοδίκαιη απαλλαγή του Νι-
κολάου Ντίτορα του Ευαγγέλου από τα καθήκοντα του
Συντονιστή Αποκεντρωμένης Διοίκησης Θεσσαλίας Στερεάς Ελλάδας και ορισμού ασκούντος καθήκοντα
Συντονιστή Αποκεντρωμένης Διοίκησης Θεσσαλίας Στερεάς Ελλάδας» (Υ.Ο.Δ.Δ. 1094).
8. Την υπ’ αρ. 4437/24-9-2007 απόφαση του Γ.Γ. Περιφέρειας Στερεάς Ελλάδας, περί «Κήρυξη ως αναδα-
σωτέας έκτασης εμβαδού 2.407 τ.μ. στη θέση: «Λυσιά ή
Άγ. Αθανάσιος» περιφέρειας Δήμου Οινοφύτων του Ν.
Βοιωτίας» (Δ΄ 482), που καταστράφηκε λόγω παράνομης
εναπόθεσης φερτών υλικών (μπάζα κ.λπ.).
9. Την υπ’ αρ. 179827/9-10-2020 θετική εισήγηση του
Δασαρχείου Θηβών, μετά της συνημμένης ΔΥ/6-10-2020
έκθεσης αυτοψίας του Σάββα Κατσιάνη, Δασάρχη του
Δασαρχείου Θηβών, με την οποία προτείνεται η τροποποίηση της υπ’ αρ. 4437/24-9-2007 (Δ΄ 482) απόφασης
του Γ.Γ. Περιφέρειας Στερεάς Ελλάδας, διότι διαπιστώθηκε απόκλιση στην εφαρμογή του τοπογραφικού δια-
γράμματος επί της επιφάνειας εδάφους και του εμβαδού.
10. Την υπ’ αρ. 210523/11-11-2020 σύμφωνη γνώμη
της Διεύθυνσης Δασών Ν. Βοιωτίας, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 166
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 166/01.04.2021
Τροποποιούμε την υπ’ αρ. 4437/24-9-2007 απόφαση
του Γ.Γ. Περιφέρειας Στερεάς Ελλάδας, περί «Κήρυξη αναδασωτέας έκτασης εμβαδού 2.407 τ.μ. στη θέση «Λυσιά
ή Άγ. Αθανάσιος» περιφέρειας Δήμου Οινοφύτων του
Ν. Βοιωτίας», ως προς την θέση και το εμβαδόν της έκτασης με στοιχεία περιμέτρου (1,2,3,4,5,6,7,8,1) εμβαδού
2.407τ.μ., στην θέση «Λυσιά ή Άγ. Αθανάσιος» (Δ΄ 482)
περιφέρειας Δήμου Οινοφύτων του Ν. Βοιωτίας, διότι
διαπιστώθηκε απόκλιση στην εφαρμογή του τοπογραφικού διαγράμματος επί της επιφάνειας του εδάφους.
Συγκεκριμένα διαπιστώθηκε ότι οι κορυφές (Ζ΄΄, Δ΄΄
και Λ) του τοπογραφικού της υπ’ αρ. 4437/24-9-2007
(Δ΄ 482) απόφασης του Γ.Γ. Περιφέρειας Στερεάς Ελλάδας,
βρίσκονται εντός της έκτασης που έχει χαρακτηρισθεί
με την υπ’ αρ. 4307/29-12-2000 πράξη χαρακτηρισμού
ως μη δασικού χαρακτήρα έκταση, ενώ οι κορυφές
(Π και Θ’’) βρίσκονται εκτός της έκτασης που χαρακτηρίστηκε με την προαναφερθείσα πράξη χαρακτηρισμού
και διαπιστώθηκε με την υπ’ αρ. 14/02/23-2-2005 απόφαση της Α/θμιας ΤΕΕΑ Ν. Βοιωτίας η υποχρέωση κήρυξής
της ως αναδασωτέας, ένεκα αλλοίωσης του δασικού χαρακτήρα. Επιπλέον το μήκος της πλευράς (ΛΠ) εσφαλμέ-
να προσδιορίζεται σε 69μ., αφού κατά την διαπίστωση
ως ανωτέρω, το πραγματικό μήκος είναι 68μ.
Εξ’ αυτών προκύπτει τροποποίηση του εμβαδού της
έκτασης από 2.407 τ.μ. σε 2.304,19 τ.μ.
Η έκταση του τμήματος με στοιχεία περιμέτρου
(1,2,3,4,5,6,7,8,1) εμβαδού 2.304,19τ.μ., προσδιορίζεται επακριβώς από τις αντίστοιχες συντεταγμένες ΕΓΣΑ
‘87 στο συνημμένο τοπογραφικό διάγραμμα κλίμακας
1:1.000, το οποίο αποτελεί αναπόσπαστο μέρος της παρούσας και έχει ως όρια:
Ανατολικά: Με δασικού χαρακτήρα έκταση (κοίτη ρέματος).
Δυτικά: Με μη δασικού χαρακτήρα έκταση.
Βόρεια: Με δασικού και μη δασικού χαρακτήρα έκταση.
Νότια: Με μη δασικού χαρακτήρα έκταση και αναδασωτέα έκταση.
Κατά τα λοιπά ισχύει η υπ’ αρ. 4437/24-9-2007 (Δ΄ 482)
απόφαση του Γενικού Γραμματέα Περιφέρειας Στερεάς
Ελλάδας.
Η απόφαση αυτή ισχύει από την δημοσίευσή της στην
Εφημερίδα της Κυβερνήσεως.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 166/01.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 166/01.04.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Λιβαδειά, 11 Μαρτίου 2021
Ο Ασκών καθήκοντα Συντονιστή
Αποκεντρωμένης Διοίκησης
ΚΩΝΣΤΑΝΤΙΝΟΣ ΠΑΠΠΑΣ
Ι
Αρ. 1516
(2)
Άρση αναδάσωσης από έκταση, εμβαδού
100.088,18 τ.μ., που βρίσκεται στη θέση ’’Λειβάδια’’ περιφέρειας Δήμου Ιεράπετρας Π.Ε. Λασιθί-
ου και κηρύχθηκε ως δασωτέα και αναδασωτέα
με την υπ’ αρ. 67/8-3-2017 απόφαση του αναπληρωτή Γενικού Διευθυντή Δασών και Αγροτικών
Υποθέσεων Αποκεντρωμένης Διοίκησης Κρήτης
(Δ΄ 13).
Η ΣΥΝΤΟΝΙΣΤΡΙΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του άρθρου 24 παρ. 1 και 117 παρ. 3
του Συντάγματος.
2. Τις διατάξεις του ν. 998/1979 «Περί προστασίας
των δασών και δασικών εν γένει εκτάσεων της χώρας»
(Α΄ 289) και ειδικότερα του άρθρου 44 παρ. 4, όπως
προστέθηκε με το άρθρο 36 του ν. 3698/2008 (Α΄ 198)
και αντικαταστάθηκε με την παρ. 3 του άρθρου 35 του
ν. 4280/2014 (Α΄ 159).
3. Τις διατάξεις του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις» (Α΄ 303) και ειδικότερα την παρ. 15 άρθρου 1.
4. Το ν. 4280/2014 «Περιβαλλοντική αναβάθμιση και
ιδιωτική πολεοδόμηση - Βιώσιμη ανάπτυξη οικισμών
Ρυθμίσεις δασικής νομοθεσίας και άλλες διατάξεις»,
[Α΄ 159] και ειδικότερα την παρ. 5 του άρθρου 52 (Μεταβατικές διατάξεις).
5. Την υπ΄αρ. 105545/534/2014 ’’Διαταγή Υπουργείου Περιβάλλοντος, Ενέργειας και Κλιματικής Αλλαγής’’
εφαρμογή άρθρου 35 του ν. 4280/2014).
6. Την υπ’ αρ. 117080/6353/2014 (ΑΔΑ:77ΣΕ0ΙΒ3) Διαταγή Υπουργείου Περιβάλλοντος, Ενέργειας και Κλιματι-
κής Αλλαγής ΄΄Περί της διαδικασίας άρσης ή ανάκλησης
αποφάσεων αναδάσωσης.
7. Την υπ’ αρ. 124581/2774/2015 Διαταγή Υπουργείου Παραγωγικής Ανασυγκρότησης, Περιβάλλοντος και
Ενέργειας ’’Περί της διαδικασίας άρσης ή ανάκλησης
αποφάσεων αναδάσωσης- διευκρινίσεις’’.
8. Τις υπ’ αρ. 160417/1180/1980 και 182447/3049/
24-9-1980 διαταγές του Υπουργείου Γεωργίας με τις
οποίες δόθηκαν οδηγίες στις Δασικές Υπηρεσίες για την
κήρυξη εκτάσεων αναδασωτέων.
9. To ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α΄ 107).
10. Τις διατάξεις του ν. 3200/55 «Περί Διοικητικής Αποκέντρωσης» όπως τροποποιήθηκαν και συμπληρώθηκαν
μεταγενέστερα με το ν.δ. 532/1970».
11. Το ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης», (Α΄ 87).
12. Το ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και άλλες διατάξεις», (Α΄ 66) και ειδικότερα την παρ. 2 του άρθρου 26.
13. Το π.δ. 136/2010 περί «Οργανισμού Αποκεντρωμένης Διοίκησης Κρήτης» (Α΄ 136).
14. Την υπ’ αρ. 14026/15-5-2017 υπουργική απόφαση:
«Διορισμός της Μαρίας Κοζυράκη του Εμμανουήλ ως
Συντονίστριας της Αποκεντρωμένης Διοίκησης Κρήτης» και την υπ’ αρ. 8165/27-6-2017 απόφαση: «Ανά-
θεση άσκησης αρμοδιοτήτων σε οργανικές μονάδες
της Αποκεντρωμένης Διοίκησης Κρήτης και παροχή
εξουσιοδότησης υπογραφής με «Με εντολή Συντονιστή»(«Μ.Ε.Σ.») αποφάσεων, εγγράφων και άλλων πράξε-
ων, στους Προϊσταμένους των οργανικών μονάδων της
Αποκεντρωμένης Διοίκησης Κρήτης καθώς και σε υπαλλήλους κατηγορίας ΠΕ ή ΤΕ της Διεύθυνσης Αλλοδαπών
και Μετανάστευσης, σύμφωνα με τις διατάξεις του άρθρου 12 του ν. 4147/2013, όπως ισχύουν» (Β΄ 2247).
15. Την υπ’ αρ. 67/13-1-2017 απόφαση του Γενικού
Διευθυντή Δασών και Αγροτικών Υποθέσεων Αποκεντρωμένης Διοίκησης Κρήτης: ’’Κήρυξη ως δασωτέας και
αναδασωτέας έκτασης συνολικού εμβαδού 100.088,18
τ.μ. στη θέση ’’Λειβάδια’’ στην περιφέρεια του Δήμου Ιεράπετρας Περιφερειακής Ενότητας Λασιθίου για λόγους
προστασίας, του δημοσίου συμφέροντος’’.
16. Τα υπ’ αρ. 1218/25-5-2020 και 1990/4-8-2020 έγγραφα Συντονίστριας Αποκεντρωμένης Διοίκησης Κρή-
της, σχετικά με συγκρότηση ομάδας εργασίας, για έλεγχο
και διατύπωση πορίσματος, για αποφάσεις κήρυξης ως
αναδασωτέων εκτάσεων του Νομού Λασιθίου.
17. Το από 20-10-2020 πόρισμα της παραπάνω ομάδας
εργασίας.
18. Την υπό στοιχεία Δ.Υ/5-3-2021 υπηρεσιακή αναφορά - εισήγηση του δασολόγου της Δνσης Δασών Λα-
σιθίου Κουδουμά Εμμανουήλ.
19. Την υπ’ αρ. 1474/8-3-2021 εισήγηση της Διεύθυνσης Δασών Λασιθίου, για ανάκληση της προαναφερόμε-
νης απόφασης και άρση της αναδάσωσης, λόγω πλάνης
περί τα πράγματα, αποφασίζουμε:
Ανακαλούμε την υπ’ αρ. 67/13-1-2017 απόφαση του
Γενικού Διευθυντή Δασών και Αγροτικών Υποθέσεων
Αποκεντρωμένης Διοίκησης Κρήτης, (Δ΄ 13) και αίρουμε
την δάσωση και αναδάσωση από έκταση συνολικού εμβαδού 100.088,18 τ.μ. που βρίσκεται στη θέση ’’Λειβάδια’’
στην περιφέρεια του Δήμου Ιεράπετρας της Περιφερειακής Ενότητας Λασιθίου, όπως αυτή αποτυπώνεται στο
από 16-12-2016, με κλίμακα 1:7.000, τοπογραφικό διάγραμμα, της δασολόγου Μαρούδη Ελένης, που θεωρη-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 166/01.04.2021
μένο συνοδεύει την παραπάνω απόφαση, λόγω πλάνης
περί τα πραγματικά δεδομένα, επειδή πρόκειται για:
α) δασικού χαρακτήρα (χορτολιβαδικές) εκτάσεις
οι οποίες διατηρούν διαχρονικά τον χαρακτήρα τους,
χωρίς να έχει καταστραφεί, αραιωθεί ή με οποιοδήποτε άλλο τρόπο υποβαθμιστεί η υπάρχουσα βλάστηση,
προστατεύονται από πλέγμα νόμων και διατάξεων, δεν
υπάγονται στις περιπτώσεις της παρ. 2 του άρθρου 38
του ν. 998/1979 και δεν διευκρινίζεται αν συντρέχουν οι
προϋποθέσεις της παρ. 3 του άρθρου 38 του ν. 998/1979,
β) γεωργικού χαρακτήρα εκτάσεις υπαγόμενες στην
παρ. 6α του άρθρου 3 του ν. 998/1979 που δεν εποπτευόταν ποτέ από τη Δασική Υπηρεσία, χαρακτηρισμένες με
τελεσίδικες Πράξεις Χαρακτηρισμού της Δνσης Δασών
Λασιθίου και από αποφάσεις των Επιτροπών Επίλυσης
Δασικών Αμφισβητήσεων, που ανήκουν σε ιδιώτες και
τις οποίες το δημόσιο κήρυξε αναδασωτέες, χωρίς όμως
ποτέ να συντελεστεί η αναγκαστική απαλλοτρίωσή τους
σύμφωνα με το άρθρο 43 του ν. 998/1979,
γ) αμμώδεις εκτάσεις της παραλιακής ζώνης, που
κατακλύζονται από το χειμέριο κύμα (άρθρο 3 παρ. 6ε
ν.998/1979, όπως αντικαταστάθηκε με το άρθρο 32 του
ν. 4280/2014 και δεν επιδέχονται δάσωση,
δ) δεν έγινε διαχωρισμός των επιμέρους εκτάσεων,
ανάλογα με την χρήση τους και την υφιστάμενη βλάστηση, δηλαδή δεν διαχωρίστηκαν οι δασωτέες από τις
αναδασωτέες εκτάσεις.
Από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 166/01.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 166/01.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 166/01.04.2021
Η απόφασή αυτή να δημοσιευθεί στην Εφημερίδα της Κυβερνήσεως.
Άγιος Νικόλαος, 10 Μαρτίου 2021
Με εντολή Συντονιστή Αποκεντρωμένης Διοίκησης
Ο Αναπληρωτής Γενικός Διευθυντής Δάσων και Αγροτικών Υποθέσεων
Αποκεντρωμένης Διοίκησης Κρήτης
ΑΝΑΣΤΑΣΙΟΣ ΙΩΑΝΝΟΥ

[Source: 20210400166.pdf | Tokens: 11106]